Una d'aquestes xarxes secundàries, identificada com a tal a l'annex de la Llei, estava integrada per diverses instal·lacions construïdes i gestionades per l'Entitat Metropolitana de Serveis Hidràulics i Tractament de Residus en virtut de la seva competència establerta en la Llei 7/1987, de 4 d'abril, i que incloïa l'aplicació d'un règim específic de finançament de les instal·lacions en construcció, que encara continua vigent.
El desplegament i l'aplicació de la Llei 4/1990, de 9 de març, ha evidenciat, en els darrers anys, la necessitat de completar la definició de la titularitat del servei públic que es presta a través de les instal·lacions d'abastament d'aigua en alta, d'assolir-ne la gestió integrada i de superar-ne la distinció que resultava de la seva qualificació legal com a xarxa bàsica i secundària.
Aquesta necessitat s'ha posat especialment de manifest pel que fa a les instal·lacions de titularitat de l'Entitat Metropolitana (artèria C.70/55 D.2400 des de la planta d'Abrera fins a la central de la Fontsanta, les seves connexions en alta a municipis metropolitans i altres instal·lacions complementàries).
Com a part de la nova regulació d'aquesta matèria, la Llei 6/1999, de 12 de juliol, d'ordenació, gestió i tributació de l'aigua, ha integrat el conjunt d'instal·lacions de les xarxes secundàries preexistents en el sistema Ter-Llobregat, als efectes de l'exercici de les funcions encomanades a Aigües Ter-Llobregat i sens perjudici del règim de titularitat i gestió que tinguin.
En la data d'entrada en vigor de la Llei, com ara mateix, les instal·lacions esmentades de titularitat de l'Entitat Metropolitana estaven gestionades de forma directa per la Societat de Gestió Metropolitana d'Abastament d'Aigües, SA (SOGEMASA), i les despeses corrents i d'inversió, derivades de la seva explotació, construcció i finançament, s'atenen d'acord amb un sistema tarifari específic que assoleix l'equilibri econòmic del servei.
En vista d'aquesta nova normativa i tenint en compte la funcionalitat actual i futura d'aquelles instal·lacions, el Govern de la Generalitat i la mateixa Entitat Metropolitana van promoure i formalitzar un protocol que establia la conveniència d'integrar-ne l'explotació de forma unitària amb la resta de la xarxa regional que, des de 1991, i en exercici de les seves funcions, gestiona Aigües Ter-Llobregat.
El dit Protocol, atorgat l'1 de juliol de 1999, preveia, d'una banda, un procés d'incorporació gradual de les mateixes instal·lacions amb les seves càrregues financeres preexistents i el seu règim de finançament específic en la gestió integral d'aquell servei públic d'abastament d'aigua en alta a poblacions, que haurà de culminar amb la transferència de les instal·lacions, un cop atorgades les autoritzacions legals preceptives, i d'una altra, i com a aspecte econòmic d'aquest procés, la internalització dels diversos costos del servei en alta –actualment tarifa d'Aigües Ter-Llobregat i taxa metropolitana de garantia i subministrament– en la tarifa del servei de distribució domiciliaria que perceben els gestors respectius.
Amb aquests antecedents, el present Decret apareix, per tant, de forma acordada, com una primera etapa del procés, en la mesura que té per objecte d'establir les condicions tècniques, administratives i econòmiques de l'assumpció per ATLL, com a entitat gestora, de la prestació del servei públic a través de les instal·lacions de titularitat metropolitana amb l'adscripció correlativa dels elements materials i personals que hi són vinculats i afectes, llevat dels béns immobles que, en aquest moment, es cedeixen exclusivament en ús i explotació.
D'acord amb aquesta finalitat, el Decret identifica les instal·lacions que es cedeixen en ús i explotació, i efectua l'adscripció a favor d'ATLL, com a empresa gestora del servei, dels mitjans personals, béns mobles auxiliars, relacions jurídiques en curs i altres elements que permetin la continuïtat en la prestació i la successió perfecta a títol singular en la posició jurídica del gestor anterior.
S'hi inclouen així mateix els elements de determinació i compensació dels costos derivats de l'assumpció d'aquella prestació, que s'hauran de mantenir vigents fins a la transmissió efectiva de la titularitat de les instal·lacions i dels drets econòmics aprovats per al seu finançament.
En data 22 de febrer de 2000 el Consell d'Administració d'ATLL ha emès informe favorable sobre el contingut d'aquest Decret, el qual, així mateix, ha rebut informe favorable de l'Entitat Metropolitana de Serveis Hidràulics i Tractament de Residus, en el tràmit d'audiència que li ha estat conferit.
Atesa l'habilitació que efectua la disposició final quarta de la Llei 6/1999, de 12 de juliol, a proposta del conseller de Medi Ambient i d'acord amb el Govern de la Generalitat,
1.1 S'assigna a Aigües Ter-Llobregat l'ús i l'explotació de les instal·lacions d'abastament d'aigua de titularitat de l'Entitat Metropolitana de Serveis Hidràulics i Tractament de Residus que integren la xarxa del sistema Ter-Llobregat, per a la gestió del servei públic d'abastament d'aigua en alta a poblacions.
1.2 S'aprova la relació instal·lacions, elements materials, béns i drets de titularitat de l'Entitat Metropolitana de Serveis Hidràulics i Tractament de Residus i afectes al servei públic d'abastament d'aigua en alta a poblacions, que s'assignen a Aigües Ter-Llobregat com a gestor directe del dit servei, de conformitat amb la Llei 6/1999, de 12 de juliol, i en els termes d'aquest Decret, i que es detallen a l'annex 1.
1.3 La present assignació comprèn expressament l'atribució a Aigües Ter-Llobregat de l'exercici de totes les facultats pròpies, inherents o accessòries a la prestació del servei públic amb relació als béns i drets assignats, incloses totes les actuacions de protecció i defensa de les instal·lacions, dels terrenys i drets reals, d'acord amb la normativa i els procediments aplicables als béns demanials que té adscrits per a la gestió del servei públic.
S'aprova la relació del personal que actualment presta servei a l'empresa Societat de Gestió Metropolitana d'Abastament d'Aigües, SA (SOGEMASA), que restarà integrat a Aigües Ter-Llobregat per la successió d'aquesta entitat en l'activitat de prestació del servei públic que el dit personal ha estat desenvolupant fins a la data d'entrada en vigor del present Decret i s'adjunta com a annex 2.
Aquest personal s'integrarà en l'organització empresarial i l'estructura dels llocs de treball d'Aigües Ter-Llobregat, mantenint la naturalesa laboral de la seva relació.
Mitjançant un conveni de cooperació entre l'Entitat Metropolitana de Serveis Hidràulics i Tractament de Residus i Aigües Ter-Llobregat es podran destinar membres d'aquest personal a programes específics d'interès comú dins de l'àmbit metropolità.
Aigües Ter-Llobregat se subroga en els drets i les obligacions que a partir del dia d'entrada en vigor d'aquest Decret es derivin dels contractes i convenis subscrits o dels quals siguin titulars per causa del servei públic d'abastament d'aigua en alta l'Entitat Metropolitana de Serveis Hidràulics i Tractament de Residus i la seva empresa de gestió SOGEMASA, que figuren a l'annex 3 i els efectes dels quals siguin vigents en aquella data.
Es traspassen a ATLL per causa de la prestació del servei públic al seu càrrec els béns mobles afectes al servei i que figuren a la relació annexa núm. 4 i d'acord amb la valoració d'inventari que s'indica.
Els expedients administratius relatius al servei públic que es presta mitjançant les instal·lacions enumerades a l'article 1 o a la titularitat dels béns i drets corresponents que, en la data d'entrada en vigor d'aquest Decret, estigui tramitant l'Entitat Metropolitana de Serveis Hidràulics i Tractament de Residus o en els quals aquesta entitat o SOGEMASA siguin part, es lliuraran dins del termini de tres mesos a l'Administració de la Generalitat de Catalunya, mitjançant Aigües Ter-Llobregat, juntament amb tota la documentació i els antecedents d'aquests, per a la seva resolució llevat dels referents a expropiació forçosa i altres relatius o connexos a matèries de competència de la dita Entitat Metropolitana.
Aigües Ter-Llobregat resoldrà sobre la continuació de la tramitació dels dits expedients, sempre que versin sobre assumptes propis del servei públic que gestiona, o sobre el seu trasllat, si escau, a d'altres òrgans que puguin resultar competents per raó de la matèria.
El cost de prestació del servei públic d'abastament d'aigua en alta a poblacions amb l'adscripció al gestor del servei dels mitjans personals i materials aprovats per aquest Decret per a l'exercici 2000 s'estableix de forma estimativa en 177.000.000 de pessetes.
Aquesta quantitat serà abonada per l'Entitat Metropolitana de Serveis Hidràulics i Tractament de Residus a Aigües Ter-Llobregat en pagaments mensuals que es faran efectius el darrer dia hàbil de cada mes natural amb la presentació prèvia de sengles factures pels conceptes de gestió i explotació.
Aquesta xifra es revisarà mitjançant un acord d'ambdues entitats, sempre que, com a conseqüència de variacions significatives en els conceptes de cost del servei, es produís un desequilibri en el rescabalament de les despeses assumides.
Addicionalment, Aigües Ter-Llobregat presentarà dins del darrer trimestre natural de l'any 2000 una liquidació econòmica dels pagaments complementaris efectuats i dels ingressos rebuts fins a la data corresponents a drets i obligacions meritats a partir de l'1 de gener de 1999 que derivin de la prestació del servei públic i no inclosos en el present Decret.
L'import d'aquesta liquidació serà objecte de regularització entre Aigües Ter-Llobregat i l'Entitat Metropolitana de Serveis Hidràulics i Tractament de Residus dins del primer trimestre natural de l'any 2001.
—1 Es faculta el conseller de Medi Ambient perquè adopti les resolucions necessàries per al desplegament i l'aplicació de les disposicions d'aquest Decret.
—2 Aquest Decret entrarà en vigor el dia 1 d'abril de 2000.
Instal·lacions, béns i drets que es cedeixen en ús i explotació
—1 Sistema 2.40 Abrera Sant Joan Despí, compost per:
Canonada de Æ = 2,40 m Abrera-Sant Joan Despí, de formigó armat amb camisa de xapa, peces vàries, junts soldats i revestits, bypasses en arquetes seccionadores, impermeabilització, connexió amb la planta d'Abrera, valvulería, mecanismes, instal·lació elèctrica i protecció catòdica.
Dipòsit terminal de la Fontsanta (116.000 m3) incloent dues plantes d'oficines de SOGEMASA (mobiliari, climatització, aigua corrent, etc.), centre de control del telecomandament, i laboratori d'anàlisi d'aigua; i quatre plantes industrials on s'allotja la cambra de claus del dipòsit amb els sistemes de pèrdua de càrrega, valvules de protecció, sistemes de precloració, postcloració i protecció contra fuites, subministrament d'energia elèctrica en alta i equips de generació d'energia elèctrica.
Edificis annexos de manteniment i magatzem.
Dues conduccions Æ = 1.600 m que connecten el dipòsit de la Fontsanta a la Central de Relleu de la SGAB.
Xemeneia d'equilibri i arqueta de vàlvules de connexió amb la xarxa de distribució a l'àmbit de Barcelona, situades a la Central de Relleu (terme municipal de Sant Joan Despí).
Connexió del municipi de Castellbisbal incloent el dipòsit de 2.000 m3.
Connexió del municipi de Sant Andreu de la Barca incloent el dret d'usdefruit exclusiu en favor de l'EMSHTR de la galeria propietat del Ministeri de Foment que creua l'autovia del Baix Llobregat per sota.
Connexió d'emergència del municipi de Castellbisbal i als polígons industrials del marge dret del Llobregat situats en els termes municipals de Castellbisbal i Sant Andreu de la Barca.
Conducció pendent de reposició per part del Ministeri de Foment.
Inclourà el dret d'usdefruit exclusiu en favor de l'EMSHTR de la galeria propietat del Ministeri de Foment que creua per sota de la branca de connexió de la primitiva N-II amb l'enllaç de Castellbisbal.
Connexió del municipi de Corbera de Llobregat i pas per sota del riu Llobregat fins a arribar a l'estació de bombament de propietat municipal.
Connexió del municipi del Papiol incloent l'estació de bombament.
Connexió d'emergència del municipi del Papiol que connecta la conducció Æ = 2,40 m amb els pous municipals.
Connexió del municipi de Pallejà incloent l'estació de bombament i el dipòsit de 2.000 m3.
Així mateix, com a Sant Andreu de la Barca, inclou el dret d'usdefruit exclusiu en favor de l'EMSHTR de la galeria propietat del Ministeri de Foment que creua l'autovia del Baix Llobregat per sota.
Connexió d'emergència de Pallejà que connecta la conducció normal del municipi en l'extrem del marge dret del sifó sota el Llobregat amb els pous municipals.
Connexió del municipi de Molins de Rei.
Connexió del municipi de Sant Vicenç dels Horts incloent el dipòsit d'aspiració i l'estació de bombament.
Connexió del municipi de Torrelles de Llobregat.
Cada instal·lació descrita inclou les arquetes, mecanismes, valvules, instal·lacions de cloració, canalització elèctrica, recintes, etc. que hi estan associats.
El subministrament elèctric a totes les instal·lacions que el requereixen s'efectua en virtut dels contractes de servei i amb les companyies que s'indiquen a l'annex 3.
Telecomandament del Sistema 2,40, integrat per 30 estacions remotes Motorola, un centre de control Vax-Station 4000 model 60, amb un programari SCADA-COMPAX, dos monitors i les seves impressores associades.
—2 Altres conduccions i instal·lacions
Instal·lacions d'abastament en alta a Corbera de Llobregat (estació de bombament i annexos, conducció d'impulsió de diàmetre 350 mm, dipòsit intermedi de C-190 i conducció de diàmetre 150 fins al dipòsit de Can Socias.
Els dos dipòsits són de titularitat municipal.
Instal·lacions d'abastament en alta a Cervelló i la Palma de Cervelló que comprenen la connexió a la conducció 2400 i sifó sota el riu Llobregat i conduccions d'impulsió fins als dipòsits de C-40 (Granja García) i C-50 (Can Guitart I).
B) Titularitats, servituds i autoritzacions
Les finques adquirides per la EMSHTR, així com les servituds de pas d'aqüeducte (SPA) i servitud permanent de pas (SP), constituïdes i inscrites en part en el Registre de la Propietat corresponent que estandescrites i grafiades en el document as-built de les expropiacions corresponent als projectes del sistema 2,40 Abrera-Sant Joan Despí.
Altres drets de ple domini, servituds de pas d'aqüeducte, servituds de pas i accessos i autoritzacions existents a favor de les instal·lacions enumerades en aquest annex, incloses les autoritzacions administratives, els permisos i les llicències atorgades a l'EMSHTR o SOGEMASA o de què aquestes gaudeixin per qualsevol títol.
Relació de personal de SOGEMASA
Contractes, drets i obligacions
—1 Contractes de prestació de serveis
Servei de neteja de les dependències de SOGEMASA situades al carrer Sant Martí de l'Erm, 30, Sant Joan Despí.
Servei de vigilància i seguretat de les oficines de SOGEMASA i de la infraestructura Abrera-Sant Joan Despí.
Servei de recollida de deixalles mitjançant contenidors.
Arrendament (renting) d'una fotocopiadora multifunció.
Assistència tècnica de la fotocopiadora multifunció.
Serveis d'extermini de plagues a les dependències interiors i part exterior adjunta a l'edifici.
Arrendament financer de l'aparell de laboratori TOC 5000 A. Argentaria.
Manteniment i conservació de les instal·lacions elèctriques, generació d'energia, fontaneria i climatització.
Manteniment preventiu i assistència immediata de les instal·lacions de cloració i annexos del dipòsit terminal de la Fontsanta.
Manteniment de les instal·lacions d'alta tensió.
Manteniment d'equips de telecomandament i telemetria del sistema d'abastament d'aigua potable Abrera-Sant Joan Despí.
Allianz (ATLL és el nou beneficiari de la cobertura com a titular de l'interès assegurable, per raó de la prestació del servei públic).
Manteniment d'elements i components informàtics.
Línies telefòniques de capçalera (3 línies fixes i una de fax).
Pòlisses de subministrament d'energia elèctrica a diferents punts de la infraestructura de la canonada de diàmetre 2,40 i connexions a municipis:
Número de pòlissa d'abonament: 3715094.
Número de pòlissa d'abonament: 1120212.
Número de pòlissa d'abonament: 3725464.
Número de pòlissa d'abonament: 3715099.
Número de pòlissa d'abonament: 1175913.
Número de pòlissa d'abonament: 1164059.
Número de pòlissa d'abonament: 1183563.
Número de pòlissa d'abonament: 1166564.
Potència contractada: 15 kW Tarifa: 2.0.
Número de pòlissa d'abonament: 1174150.
Dipòsit de Sant Andreu de la Barca.
Número de pòlissa d'abonament: 3677949.
Cabalímetre de Corbera de Llobregat.
Número de pòlissa d'abonament: 3931413.
Estació de bombament de Corbera de Llobregat.
Número de pòlissa d'abonament: 3210773.
Estació de bombament i dipòsit del Papiol.
Número de pòlissa d'abonament: 1174507.
Estació de bombament i connexió de Pallejà.
Número de pòlissa d'abonament: 3729354.
Número de pòlissa d'abonament: 28210.
Número de pòlissa d'abonament: 3740059.
Connexió de Sant Vicenç dels Horts.
Número de pòlissa d'abonament: 1164060.
Número de pòlissa d'abonament: 1190062.
Connexió de Torrelles de Llobregat.
Número de pòlissa d'abonament: 1166561.
Número de pòlissa d'abonament: 3674066.
Tarifa: 1.1 Discriminació horària: 2.
Descripció: Subministrament d'energia elèctrica en Mitja Tensió (25 kV) amb cabina de protecció del transformador de potència, transformador de potència encapsulat i distribució a les instal·lacions pròpies del dipòsit de la Fontsanta, Seccionadora número 8 i instal·lacions de Relleu.
—2 Convenis i altres acords subscrits per SOGEMASA i/o l'EMSHTR
Encàrrec de la redacció del projecte constructiu d'abastament d'aigua potable al municipi de Tiana des de la xarxa bàsica de data 23 de juliol de 1998.
Encàrrec dels treballs complementaris (topografia, geotècnia, etc.) associats a la redacció del projecte constructiu d'abastament d'aigua potable al municipi de Tiana des de la xarxa bàsica i de l'estudi d'alternatives sobre la forma i tipologia estructural del dipòsit, de data 22 de desembre de 1998.
Encàrrec de l'explotació i el manteniment de les instal·lacions de connexió a Corbera de Llobregat des de la canonada 2,40 m de diàmetre i la gestió de servei de subministrament d'aigua en alta a l'esmentat municipi.
Conveni d'establiment del règim singular de prestació del servei públic d'abastament d'aigua potable en alta mitjançant les xarxes bàsica i secundària que efectuen ATLL i SOGEMASA al municipi de Corbera de Llobregat.
Conveni d'establiment del règim singular de prestació del servei públic d'abastament d'aigua potable en alta que efectuen ATLL i SOGEMASA als ajuntaments de Cervelló i la Palma (en negociació).
Contracte administratiu per a la concessió de l'explotació en autoprestació d'un servei dels previstos en el capítol II del títol III del Reial decret 844/1989, de 7 de juliol, i de l'annex del domini públic radioelèctric.
Resolució de 28 de febrer de 1997, i les seves ampliacions posteriors.
Altres llicències, permisos o concessions per a ús de l'espai radioelèctric, afectes o vinculades a la prestació del servei públic.
Conveni de data 24 d'abril de 1995 entre l'EMSHTR i l'Ajuntament de Sant Joan Despí, de cessió a aquest de l'ús del vol del dipòsit de la Fontsanta i les instal·lacions esportives construïdes en aquest i al seu costat est.
—3 Altres drets i obligacions de contingut econòmic
ATLL, per subrogació de la posició de SOGEMASA i mentre no s'autoritzi una nova tarifa del servei d'abastament en alta que incorpori el conjunt de costos de prestació integrada del servei, continuarà percebent: a) la contraprestació específica de 4,9 pessetes/m3 (aplicable a l'aigua subministrada en alta) dels municipis de Cervelló, Corbera de Llobregat, la Palma de Cervelló; b) les contraprestacions específiques de l'Ajuntament de Corbera del Llobregat de 7,53 pessetes/m3 per elevació d'aigua al dipòsit intermedi i de 14,95 pessetes/m3 per elevació d'aigua al dipòsit de Can Socias, ambdues aplicades a l'aigua subministrada en alta.
Relació de béns mobles de titularitat de SOGEMASA que es traspassen a ATLL
Maquinària, equips, material i utillatge de laboratori existents a les dependències de SOGEMASA.
—2 Mobiliari, utillatge i altres equips
Material audiovisual i fotogràfic divers
14 Taules de diferents models i prestacions
16 Cadires de diferents models i prestacions
Diversos prestatges, armaris, llums i altre mobiliari d'oficina
Material de telefonia mòbil i buscapersones.
Diverses llanternes, bateries, telèfons mòbils, carregadors i equips buscapersones
Equips i utillatges diversos existents a les dependències de SOGEMASA.
—4 Ordinadors, aparells informàtics i programari
Impressores i altres equips i programes informàtics diversos existents a les dependències de SOGEMASA.
Valoració d'inventari 1+2+3+4 = 4.517.649 ptes.